**Pielikums**

Alojas novada Domes

26.11.2020. lēmumam

Nr.476 (protokols Nr.19 5#)

**Sabiedrības ar ierobežotu atbildību** **“Latvijas futbola federācijas mācību un treniņu centrs “Staicele”” kapitāla daļu pārdošanas noteikumi**

**1. Vispārīgā informācija**

1. Sabiedrības ar ierobežotu atbildību “Latvijas futbola federācijas mācību un treniņu centrs “Staicele”” kapitāla daļu pārdošanas noteikumi (turpmāk – Noteikumi) nosaka kārtību, kādā tiek pārdotas Alojas novada pašvaldībai piederošās kapitāla daļas sabiedrībā ar ierobežotu atbildību “Latvijas futbola federācijas mācību un treniņu centrs “Staicele””, reģistrācijas nr. 44103055056, juridiskā adrese: Alojas novads, Staicele, Sporta iela 5 (turpmāk – Sabiedrība).

2. Alojas novada pašvaldībai Sabiedrībā pieder 1980 (tūkstoši deviņi simti astoņdesmit) kapitāla daļas, katras daļas vērtība 100 euro (viens simts eiro un 00 centi), ieguldījuma vērtība kopā par 1980 daļām ir 198000 (simts deviņdesmit astoņi tūkstoši eiro un 00 centi) eiro.

3. Alojas novada pašvaldībai piederošo 1980 kapitāla daļu pārdošanas sākotnējā vērtība, kura noteikta pēc pašu kapitāla metodes saskaņā ar pēdējo (2019.g) revidēto gada pārskatu sastāda 7528 eiro (septiņi tūkstoši pieci simti divdesmit astoņi eiro).

 4. Ar Noteikumiem un līguma projektu klātienē var iepazīties Alojas novada pašvaldības administrācijā, Jūras ielā 13, Alojā, Alojas novadā, katru darba dienu no plkst. 8.30 līdz plkst. 16.30 un Alojas novada pašvaldības mājaslapā aloja.lv.

5. Kapitāla daļu pārdošanas nosacījumi, Publiskas personas kapitāla daļu un kapitālsabiedrību pārvaldības likuma 142. pantā noteiktajā kārtībā nav paredzēti.

6. Sabiedrības dalībnieki ir:

6.1. Biedrība "Latvijas Futbola federācija", reģistrācijas Nr. 50008022101, juridiskā adrese: Grostonas iela 6B, Rīga, LV-1013, pieder 6629 (seši tūkstoši seši simti divdesmit deviņi) kapitāla daļas, kas sastāda 77,00081 %;

6.2. Alojas novada pašvaldība, reģ.Nr.90000060032, juridiskā adrese: Jūras iela 13, Alojā, Alojas novadā, pieder 1980 kapitāla daļas, kas sastāda 22.99919 %.

 7. Sabiedrības darbības veids: sporta objektu darbība un citas sporta nodarbības

8. Par kapitāla daļu pārdošanu tiek slēgts Kapitāla daļu pirkuma līgums, kas ir šī nolikuma pielikums, kurā ir noteikta pirkuma maksas samaksas kārtība un termiņi.

9. Kapitāla daļas netiek pārdotas uz nomaksu.

10. Ja izsolē kapitāla daļas netiek pārdotas, tad Alojas novada dome ar atsevišķu lēmumu nosaka turpmāko rīcību ar nepārdotajām kapitāla daļām.

**2. Pirmpirkuma tiesības, to izmantošanas kārtība**

11. Pirmpirkuma tiesības uz pārdodamajām kapitāla daļām ir biedrībai "Latvijas Futbola federācija", reģistrācijas Nr. 50008022101, juridiskā adrese: Grostonas iela 6B, Rīga, LV-1013 (turpmāk – Latvijas Futbola federācija).

12. Pirmpirkuma tiesību izmantošanas termiņš ir viens mēnesis no dienas, kad Alojas novada domes 26.11.2020. lēmums Nr.476 “Par Alojas novada domei piederošo Sabiedrība ar ierobežotu atbildību “Latvijas futbola federācijas mācību un treniņu centrs “Staicele”” kapitāla daļu atsavināšanu” nosūtīts Sabiedrības valdei un Latvijas Futbola federācijai.

13. Latvijas Futbola federācija no pirmpirkuma tiesību izmantošanas rakstveidā var attiekties pirms minētā termiņa beigām, rakstiski paziņojot par to Alojas novada pašvaldībai un Sabiedrības valdei.

14. Latvijas Futbola federācijai jāpiesakās uz visām pārdodamajām kapitāla daļām, pretējā gadījumā uzskatāms, ka tā atteikusies no pirmpirkuma tiesību izmantošanas.

 15. Paziņojumi jāiesniedz rakstiski Alojas novada pašvaldībai Jūras ielā 12, Alojā, Alojas novads LV 4064, ja paziņojums parakstīts ar drošu elektronisko parakstu, tas jānosūta uz elektronisko pasta adresi: dome@aloja.lv un Sabiedrības valdei, Sporta iela 5, Staicele, Alojas novads LV 4043.

16. Par pirmpirkuma tiesību izmantošanu Latvijas Futbola federācija noteiktajā termiņā paziņo rakstiski, norādot vismaz šādu informāciju:

16.1. apliecinājumu, ka piekrīt izmantot pirmpirkuma tiesības;

16.2. apliecinājumu, ka ir iepazinusies ar Sabiedrības kapitāla daļu pārdošanas noteikumiem un Kapitāla daļu pirkuma līgumu, tiem piekrīt un par tiem iebildumu nav;

16.3. apliecinājumu, ka kapitāldaļu pirkuma līgumu parakstīs 2 nedēļu laikā, no paziņojuma iesniegšanas dienas Alojas novada pašvaldībā;

 16.4. pircēja kontaktinformāciju (tālrunis, e-pasta adrese, kontaktpersonas vārds);

16.5. pircējam piederošo kapitāla daļu skaitu un kapitāla daļu skaitu, uz kurām tas piesaka pirmpirkuma tiesības.

17. Pēc pirmpirkuma tiesību izmantošanas paziņojuma saņemšanas, tiek sagatavots Kapitāla daļu pirkuma līgums, kas Latvijas Futbola federācijai jāparaksta divu nedēļu laikā no paziņojuma saņemšanas dienas.

18. Ja Latvijas Futbola federācija nav pieteikusies pirmpirkuma tiesību izmantošanai vai tā kopumā nav pieteikusies uz visām kapitāla daļām vai ja Noteikumos noteiktajā termiņā netiek parakstīts Kapitāla daļu pirkuma līgums, tad tiek izsludināta atklāta izsole.

**3.Izsoles noteikumi**

**3.1. Izsoles vispārīgie nosacījumi**

19. Izsole ir atklāta un mutiska, ar augšupejošu soli.

20. Izsoles sludinājums tiek publicēts Alojas novada pašvaldības mājaslapā

www.aloja.lv un oficiālajā izdevumā “Latvijas Vēstnesis”.

21. Pretendentu pieteikumi par interesi pirkt kapitāla daļas jāiesniedz mēneša laikā pēc

izsoles sludinājuma publicēšanas oficiālajā izdevumā “Latvijas Vēstnesis”.

22. Par termiņa, kurā, iesniedzami intereses pieteikumi kapitāla daļu pirkšanai, pagarināšanu, atjaunošanu vai jauna pieteikšanās termiņa noteikšanu, lemj Alojas novada dome.

23. Izsoli organizē ar izpilddirektora rīkojumu izveidota izsoles komisija (turpmāk –

Komisija).

24. Izsoles laiku un vietu nosaka izpilddirektors.

25. Izsoles objekts ir Alojas novada pašvaldībai piederošās 1980 kapitāladaļas

sabiedrībā ar ierobežotu atbildību “**“Latvijas futbola federācijas mācību un treniņu centrs “Staicele””**

26. Kapitāla daļu sākotnējā nosacītā pārdošanas vērtība (cena), kura noteikta pēc pašu

kapitāla metodes saskaņā ar pēdējo (2019) revidēto gada pārskatu, ir 7528 euro euro (septiņi tūkstoši pieci simti divdesmit astoņi eiro)

27. Izsoles solis ir 100,00 euro (viens simts eiro un 00 centi).

28. Par izsoles dalībnieku var būt jebkura persona, kura iesniedz pieteikumu noteikumu

noteiktajā kārtībā un kura saskaņā ar spēkā esošajiem normatīvajiem aktiem var iegūt

izsolāmās kapitāla daļas (turpmāk – Pretendents).

29. Pieteikums dalībai izsolē jāiesniedz Alojas novada pašvaldības administrācijā, Jūras ielā 13, Alojā, Alojas novadā, nosūtot pa pastu vai iesniedzot klātienē, katru darba dienu no plkst. 8.30 līdz plkst. 16.30, vai, ja pieteikumu iesniedz parakstītu ar drošu elektronisko parakstu, iesūtot to uz elektronisko pasta adresi: dome@aloja.lv

30. Pieteikumā Pretendents norāda:

30.1. fiziska persona – vārdu, uzvārdu, personas kodu, deklarētās dzīvesvietas adresi, juridiska persona, arī personālsabiedrība, – nosaukumu (firmu), reģistrācijas numuru un juridisko adresi;

30.2. Pretendenta pārstāvja vārdu, uzvārdu un personas kodu (ja ir);

30.3. oficiālo elektronisko adresi, ja ir aktivizēts tās konts, vai elektroniskā pasta adresi;

30.4. apliecinājumu, ka ir iepazinies ar Sabiedrības kapitāla daļu pārdošanas noteikumiem un Kapitāla daļu pirkuma līgumu, tiem piekrīt un par tiem iebildumu nav.

30.5. dalības maksas iemaksas apliecinošu dokumentu;

30.6. drošības naudas iemaksu apliecinošu dokumentu;

30.7. pilnvaru pārstāvēt Pretendentu izsolē, ja Pretendentu pārstāv persona, kuras pārstāvības tiesības nav norādītas Uzņēmumu reģistra vai ārvalstu reģistra izsniegtajā izziņā;

31. Pirms pieteikuma par piedalīšanos izsolē iesniegšanas, pretendents iemaksā

Alojas novada pašvaldības kontā: AS „Swedbank” LV12HABA0551026085817;

31.1. dalības maksu 20,00 (divdesmit eiro un 00 centi) apmērā (maksājuma uzdevumā norāda šādu informāciju: dalības maksa kapitāla daļu izsolē);

31.2. drošības naudu 753,00 eiro (septiņi simti piecdesmit trīs eiro un 00 centi) apmērā (maksājuma uzdevumā norāda šādu informācijai: drošības nauda kapitāla daļu izsolē).

32. Dalības maksa Pretendentiem netiek atgriezta.

33. Pretendentiem, kuri nav nosolījuši izsoles objektu vai ir izslēgti kandidātu atlasē, tiek

atmaksāta drošības nauda. Drošības nauda netiek atmaksāta nolikumā noteiktajos

gadījumos. Drošības nauda Pretendentiem tiek atmaksāta 10 darba dienu laikā pēc tam,

kad nolikumā noteiktajā kārtībā noslēgts Kapitāla daļu pirkuma līgums. Par drošības

naudas atmaksu Komisijas paziņo Finanšu un grāmatvedības nodaļu.

34. Drošības nauda Pretendentam netiek atmaksāta, ja:

34.1. Pretendents ir sniedzis nepatiesas ziņas un tādēļ netiek iekļauts izsoles dalībnieku

sarakstā, vai tiek no tā izslēgts;

34.2. Pretendents, vai tā pilnvarotā persona nav ieradusies, uz izsoli un/vai atteikusies no dalības izsolē;

34.3. izsoles dalībnieks neparakstās par savu pēdējo nosolīto pirkuma summu;

34.4. Nosolītājs neparaksta pirkuma līgumu;

34.5. Pretendents ir veicis darbības, kas bijušas par pamatu atzīt izsoli par spēkā neesošu;

34.6. citos šajos Noteikumos noteiktajos gadījumos.

35. Iesniegtais pieteikums Pretendentam netiek atgriezts.

36. Pieteikumam un tā pielikumiem jābūt cauršūtiem tā, lai nebūtu iespējams nomainīt lapas. Uz pēdējās lapas aizmugures cauršūšanai izmantojamo auklu jānostiprina ar pārlīmētu

lapu, kurā norādīts sanumurēto un cauršūto lapu skaits (ar cipariem un vārdiem), ko ar

savu parakstu, tā atšifrējumu, amata nosaukumu, vietu, datumu un Pretendenta zīmoga

nospiedumu (ja tāds ir) apliecina Pretendents vai persona, kurai ir atbilstošas pārstāvības

tiesības. Apliecinājuma uzraksta izvietojumam ir jāsaskaras ar cauršūto lapu uzlīmi.

37. Dokumenti iesniedzami latviešu valodā. Ja dokuments nav latviešu valodā, tam pievieno notariāli apliecinātu tulkojumu latviešu valodā.

38. Iesniegtajiem dokumentiem jābūt noformētiem atbilstoši Dokumentu juridiskā spēka likumam, Nr. 558 „Dokumentu izstrādāšanas un noformēšanas kārtība”, šo noteikumu un citu normatīvu aktu prasībām.

39. Pieteikumu iesniedz slēgtā aploksnē. Uz aploksnes norāda izsoles pretendenta

nosaukumu/vārdu uzvārdu un atzīmi: “Pieteikums Sabiedrība ar ierobežotu atbildību “Latvijas futbola federācijas mācību un treniņu centrs “Staicele”” kapitāla daļu izsolei” vai, ja pieteikumu iesniedz parakstītu ar drošu elektronisko parakstu, to nosūtot uz Alojas novada pašvaldības elektronisko pasta adresi: dome@aloja.lv ar norādi “Pieteikums Sabiedrība ar ierobežotu atbildību “Latvijas futbola federācijas mācību un treniņu centrs “Staicele”” kapitāla daļu izsolei”

40. Ar pieteikuma iesniegšanu ir uzskatāms, ka Pretendents:

40.1. piekrīt izsoles noteikumiem un pirkuma līguma nosacījumiem;

40.2. piekrīt personas datu apstrādei līguma noslēgšanas vajadzībām un iesniegtās informācijas atbilstības pārbaudei;

40.3. piekrīt, ka saziņai ar Pretendentu izmanto Pretendenta pieteikumā norādīto elektroniskā pasta adresi bez droša elektroniskā paraksta.

**3.2. Pretendentu pieteikumu izvērtēšanas kārtība**

41. Komisija slēgtā sēdē bez Pretendentu piedalīšanās izvērtē Pretendentu pieteikumu atbilstību Noteikumos un normatīvajos aktos noteiktajām prasībām.

42. Komisija lēmumu par Pretendenta iekļaušanu vai neiekļaušanu izsoles dalībnieku reģistrā nosūtīta uz Pretendenta norādīto elektroniskā pasta adresi ne vēlāk kā 5 (piecas) darba dienas pirms noteiktās izsoles dienas.

43. Komisija sastāda izsoles dalībnieku reģistru, iekļaujot tajā Pretendentus, kuri atbilst Nolikumā izvirzītajām prasībām.

44. Izsoles dalībnieku reģistrā norāda vismaz šādas ziņas: dalībnieka kārtas numuru, komersanta nosaukumu, reģistrācijas numuru, bet ja pieteikumu dalībai izsolē ir pieteikusi fiziska persona: vārdu uzvārdu, personas kodu; kā arī pretendenta pārstāvja vārdu un uzvārdu.

45. Ja Pretendents nav izpildījis Noteikumos noteiktās prasības, Pretendentu neiekļauj izsoles dalībnieku reģistrā.

 46. Komisija ir tiesīga jebkurā laikā pārbaudīt Pretendentu sniegtās ziņas. Ja tiek atklāts, ka Pretendents ir sniedzis nepatiesas ziņas, Pretendents netiek iekļauts izsoles dalībnieku reģistrā vai, Pretendents, kurš ir reģistrēts izsoles dalībnieku reģistrā, tiek no tā izslēgts, zaudējot tiesības piedalīties izsolē. Šādā gadījumā netiek atmaksāta Pretendenta iemaksātā drošības nauda. Komisijas lēmums par Pretendenta izslēgšanu no izsoles dalībnieku reģistra tiek nosūtīts uz Pretendenta norādīto elektroniskā pasta adresi.

47. Ziņas par saņemtajiem Pretendentu pieteikumiem, kā arī par izsoles dalībnieku reģistrā reģistrētajiem izsoles dalībniekiem netiek izpaustas līdz izsoles sākumam.

**3.3. Izsoles norise, rezultātu paziņošana un apstiprināšana**

48. Izsole notiek sēdē, kurā piedalās Komisija un Pretendenti, kuri iekļauti izsoles dalībnieku reģistrā (turpmāk – Izsoles dalībnieki) vai to pilnvarotās personas.

49. Izsoli vada un kārtību izsoles laikā nodrošina Komisijas priekšsēdētājs, bet viņa prombūtnes laikā Komisijas priekšsēdētāja vietnieks.

50. Izsoles gaitu protokolē Komisijas sekretārs.

51. Izsoles dalībnieki vai to pilnvarotās personas pirms izsoles sākuma ar parakstu apliecina, ka ir iepazinušies ar izsoles norises kārtību.

52. Izsoles dalībnieki vai to pilnvarotās personas izsoles telpā pirms izsoles sākuma uzrāda pasi vai personas apliecību un viņiem izsniedz dalībnieka numuru, kas atbilst izsoles dalībnieku sarakstā norādītajam kārtas numuram.

53. Ja Izsoles dalībnieks vai viņa pilnvarotā persona nevar uzrādīt pasi vai personas apliecību, tiek uzskatīts, ka Izsoles dalībnieks uz izsoli nav ieradies. Šādā gadījumā Pretendentam netiek atmaksāta drošības nauda.

54. Izsoles vadītājs pārliecinās par Izsoles dalībnieku reģistrā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tas tiek ierakstīts izsoles protokolā, un par to izdara attiecīgu atzīmi izsoles dalībnieku reģistrā.

55. Pilnvaroto personu darbības izsolē ir saistošas Izsoles dalībniekiem. Pilnvaroto personu atsaukšana vai aizstāšana ar citu Izsoles dalībnieka pilnvaroto personu stājas spēkā ar brīdi, kad tiek iesniegts attiecīgs atsaukšanas vai aizstāšanas dokuments.

56. Izsoles vadītājs atklāj izsoli, raksturo izsoles objektu, paziņo sākotnējo nosacīto pārdošanas vērtības (cenas) apmēru, izsoles soli, sniedz atbildes uz Izsoles dalībnieku jautājumiem, ja tādi ir.

57. Uzsākot izsoli, izsoles vadītājs jautā, vai kāds nevēlas pārsolīt kapitāla daļu sākotnējo nosacīto pārdošanas vērtību (cenu). Katru pārsolījumu Komisijas sekretārs atzīmē izsoles protokolā, norādot Izsoles dalībnieku, tā numuru.

58. Ja uz izsoli ir ieradies tikai viens Izsoles dalībnieks, par Nosolītāju ir atzīstams vienīgais Izsoles dalībnieks, kurš izsoles objekta pirkumu iegūst par izsoles objekta sākotnējo nosacīto pārdošanas vērtību (cenu).

 59. Izsoles dalībnieki solīšanas procesā paceļ savu dalībnieka numuru. Solīšana notiek pa vienam izsoles solim.

 60. Izsoles vadītājs atkārto solītāja dalībnieka numuru un piedāvāto cenu. Ja neviens no Izsoles dalībniekiem augstāku pirkuma maksu nepiedāvā, izsoles vadītājs trīs reizes atkārto pēdējo piedāvāto augstāko pirkuma maksu un fiksē to ar āmura piesitienu un pēc tam pārsolījumus vairs nepieņem. Āmura piesitiens noslēdz kapitāla daļu pirkuma tiesību iegūšanu.

61. Ja vairāki solītāji reizē sola vienādu pirkuma maksu un neviens to nepārsola, tad priekšroka dodama solītājam, kas Izsoles dalībnieku reģistrā reģistrēts ar mazāku kārtas numuru.

62. Izsoles dalībnieku reģistrā ieraksta solītāja vārdu un uzvārdu, Pretendenta nosaukumu, kuru solītājs pārstāv, solītāja pēdējo nosolīto pirkuma maksu.

63. Izsoles dalībnieks ar parakstu izsoles dalībnieku reģistrā apstiprina savu pēdējo solīto pirkuma maksu. Ja Izsoles dalībnieks atsakās parakstīties, par to tiek izdarīta atzīme izsoles dalībnieku reģistrā, un šādā gadījumā viņam neatmaksā drošības naudu. 64. Izsoles beigās izsoles vadītājs paziņo, ka izsole pabeigta un nosauc visaugstāko nosolīto pirkuma maksu un Izsoles dalībnieku, kurš nosolījis augstāko pirkuma maksu (turpmāk – Nosolītājs).

 65. Izsoles rezultātus apstiprina Alojas novada dome. Izsoles rezultāti tiek publicēti Alojas novada pašvaldības mājaslapā [www.aloja.lv](http://www.aloja.lv).

 66. Nosolītājs iegūst tiesības slēgt Kapitāla daļu pirkuma līgumu pēc pozitīva Alojas novada domes lēmuma pieņemšanas par izsoles rezultātu apstiprināšanu.

67. Alojas novada pašvaldība pēc izsoles rezultātu apstiprināšanas Nosolītājam nosūta Kapitāla daļu pirkuma līguma projektu parakstīšanai.

**3.4. Līguma noslēgšanas kārtība**

68. Nosolītājs 10 (desmit) darba dienu laikā no Kapitāla daļu pirkuma līguma projekta

nosūtīšanas dienas paraksta Kapitāla daļu pirkuma līgumu vai rakstiski paziņo par

atteikumu slēgt līgumu.

69. Ja Nosolītājs neparaksta Kapitāla daļu pirkuma līgumu noteiktajā termiņā, ir uzskatāms, ka Nosolītājs ir atteicies no līguma slēgšanas, šādā gadījumā netiek atgriezta iemaksātā drošības nauda.

70. Gadījumā, ja Nosolītājs no Kapitāla daļu pirkuma līguma slēgšanas atsakās, tad pēdējais pārsolītais Izsoles dalībnieks stājas Nosolītāja vietā un attiecīgi tam tiek piedāvāts slēgt Kapitāla daļu pirkuma līgumu. Šo principu piemēro attiecībā uz katru nākamo pārsolīto izsoles dalībnieku, ja par Nosolītāju atzītais neveic 68. punktā minētos pienākumus.

71. Izsoles dalībnieks, kurš piedāvājis nākamo augstāko pirkuma maksu un kurš stājies

Nosolītāja vietā 10 (desmit) darba dienu laikā no līguma projekta nosūtīšanas dienas

paraksta Kapitāla daļu pirkuma līgumu vai rakstiski paziņo par atteikumu slēgt līgumu. Ja Izsoles dalībnieks, kurš piedāvājis nākamo augstāko pirkuma maksu un kurš stājies

Nosolītāja vietā neparaksta līgumu noteiktajā termiņā, ir uzskatāms, ka tas ir atteicies no līguma slēgšanas. Šādā gadījumā netiek atgriezta iemaksātā drošības nauda.

72. Noteikumu 67. un 68.punktā noteiktas darbības atkārto ar katru nākamo pārsolītāju, līdz tiek noslēgts Kapitāla daļu pirkuma līgums.

73. Neatmaksātā drošības nauda tiek ieskaitīta Alojas novada pašvaldības budžetā.

**3.5. Nenotikusi izsole, spēkā neesoša izsole un atkārtota izsole**

74. Izsole atzīstama par nenotikušu:

74.1. ja izsoles dalībnieku reģistrā nav iekļauts vai uz izsoli nav ieradies nevienas Izsoles dalībnieks;

74.2. ja izsolē piesakās vairāki Pretendenti un neviens Pretendents nepārsola izsoles

sākumcenu;

74.3. ja neviens no Izsoles dalībniekiem, kuri ieguvuši tiesības slēgt Kapitāla daļu pirkuma līgumu, neparaksta līgumu.

75. Izsole tiek atzīta par spēkā neesošu un tiek rīkota atkārtota izsole:

75.1. ja izsole tikusi izziņota, neievērojot normatīvos aktus;

75.2. ja tiek atzīts, ka kāda Izsoles dalībnieka piedalīšanās izsolē noraidīta nepamatoti, vai neatbilstoši noraidīts kāds pārsolījums;

75.3. ja izsolē starp Izsoles dalībniekiem konstatēta vienošanās, kas ietekmējusi izsoles

rezultātus vai gaitu;

75.4. ja izsoles objektu iegūst persona, kurai nav bijušas tiesības piedalīties izsolē;

75.5. ja izsole notikusi citā vietā un laikā, nekā norādīts sludinājumā.

76. Atkārtota izsole tiek rīkota šo noteikumu noteiktajā kārtībā.

**3.6. Izsoles komisijas tiesības un pienākumi**

77. Komisija ir atbildīga par izsoles norisi un ar to saistīto lēmumu pieņemšanu.

78. Komisijas darbu vada tās priekšsēdētājs, bet viņa prombūtnes laikā komisijas

priekšsēdētāja vietnieks.

79. Komisijas priekšsēdētājs nosaka Komisijas sēžu vietu, laiku un kārtību, sasauc un vada Komisijas sēdes, nodrošina izsoles norisi atbilstoši normatīvo aktu prasībām.

80. Izsoles norises dokumentēšanu nodrošina Komisijas sekretārs. Komisijas sekretārs ir komisijas loceklis.

81. Komisijai ir šādi pienākumi:

81.1. nodrošināt izsoles norisi;

81.2. nodrošināt izsoles dokumentu sagatavošanu, izsoles gaitas protokolēšanu;

81.3. izvērtēt Pretendentu iesniegtos pieteikumus saskaņā ar normatīvo aktu un Noteikumu prasībām;

81.4. sniegt atbildes uz jautājumiem par izsoli;

81.5. nodrošināt normatīvajos aktos noteiktās informācijas publicēšanu;

81.6. veikt citas darbības, kas noteiktas normatīvajos aktos.

82. Pirms izsoles sākuma Komisijas locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti, kāda konkrēta Pretendenta izvēlē vai darbībā, vai ka viņi ir saistīti ar tiem.

83. Komisija ir tiesīga pieņemt lēmumu, ja tās sēdē piedalās vismaz puse no Komisijas

locekļiem.

84. Komisija pieņem lēmumus ar vienkāršu klātesošo balsu vairākumu. Ja Komisijas locekļu balsis sadalās vienādi, izšķirošā ir priekšsēdētāja balss.

85. Ja kāds no Komisijas locekļiem nepiekrīt Komisijas lēmumam un balso pret to, viņa

atšķirīgo viedokli var fiksēt sēdes protokolā, un viņš šādā gadījumā nav atbildīgs par

Komisijas pieņemto lēmumu.

86. Izsoles noslēguma protokolā norāda vismaz šādu informāciju:

86.1. izsoles veids, izsoles objekts;

86.2. datums, kad publicēts sludinājums par izsoli;

86.3. izsoles Komisijas sastāvs un tās izveidošanas pamatojums;

86.4. Pretendentiem izvirzītās prasības;

86.5. izsoles sākumcena;

86.6. pieteikumu iesniegšanas termiņš un izsoles vieta, datums un laiks;

86.7. pieteikumus iesniegušo Pretendentu vārds, uzvārds vai nosaukums, un citus šo personu identificējošus datus;

86.8. tā Pretendenta nosaukumu, ar kuru nolemts slēgt Kapitāla daļu pirkuma līgumu, pirkuma maksas apmēru;

86.9. pamatojumu lēmumam par Pretendenta izslēgšanu no dalības izsolē;

86.10. lēmuma pamatojums, ja pieņemts lēmums pārtraukt izsoli;

86.11. cita informācija, kas noteikta šajos Noteikumos, normatīvajos aktos.

87. Izsoles komisija nodrošina, ka izsoles noslēguma protokols ir pieejams Pretendentiem 3 (trīs) darba dienu laikā no Alojas novada domes lēmuma pieņemšanas par izsoles rezultātu apstiprināšanu.

88. Sūdzības par izsoles norisi, tajā skaitā par Komisijas rīcību izskata Alojas novada domes priekšsēdētājs, bet viņa prombūtnes laikā priekšsēdētāja vietnieks.

Domes priekšsēdētājs Valdis Bārda

**KAPITĀLA DAĻU PIRKUMA LĪGUMS**

Alojā, 2020. gada \_\_\_.\_\_\_\_\_\_\_\_\_\_\_\_

**Alojas novada dome**, reģistrācijas Nr. 90000060032, adrese: Jūras iela 13, Aloja, Alojas novads LV–4064, turpmāk – Pārdevējs, kurš vārdā, pamatojoties uz Alojas novada pašvaldības nolikumu un likumu „Par pašvaldībām”, rīkojas domes priekšsēdētājs Valdis Bārda, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Pircējs, no otras puses,

turpmāk tekstā Pārdevējs un Pircējs kopā sauktas – Puses, vai katra atsevišķi - Puse, ņemot vērā Alojas novada domes datums lēmumu Nr.\_\_\_\_ ““Par Alojas novada domei piederošo Sabiedrība ar ierobežotu atbildību “Latvijas futbola federācijas mācību un treniņu centrs “Staicele”” kapitāla daļu atsavināšanu””, noslēdz Pusēm un to tiesību un pienākumu pārņēmējiem saistošu šāda satura pirkuma līgumu (turpmāk – Līgums).

1. LĪGUMA PRIEKŠMETS

1.1. Pārdevējs pārdod Pircējam un Pircējs pērk Alojas novada pašvaldībai piederošās 1980 (tūkstošs deviņi simti astoņdesmit) sabiedrības ar ierobežotu atbildību “Latvijas futbola federācijas mācību un treniņu centrs “Staicele””, reģistrācijas nr. 44103055056, (turpmāk – Kapitālsabiedrība) kapitāla daļas, kuru kopējā nominālvērtība ir 7528 eiro (septiņi tūkstoši pieci simti divdesmit astoņi eiro un 00 centi) un vienas daļas nominālvērtība ir 100,00 eiro (viens simts eiro un 00 centi), kas atbilst 22,99919 % no Kapitālsabiedrības pamatkapitāla (turpmāk – Kapitāla daļas).

1.2. Pircējs apliecina, ka tam ir zināma visa informācija un ka tas ir pieprasījis, saņēmis un iepazinies ar visu informāciju, kas tam ir nepieciešama, lai pilnīgi un galīgi izvērtētu

Kapitālsabiedrības faktisko, finansiālo un juridisko stāvokli, Kapitālsabiedrībai piederošo mantu un Kapitālsabiedrības saistības, un, ka piekrīt un pieņem Kapitālsabiedrības faktisko, finansiālo un juridisko stāvokli, Kapitālsabiedrībai piederošo mantu un Kapitālsabiedrības saistības. Pircējs šajā sakarā apzinās visus riskus, kas saistīti ar Kapitāla daļu iegādi, piekrīt tos uzņemties un apņemas šajā sakarā necelt pret Pārdevēju nekāda veida pretenzijas vai prasības.

2. PIRKUMA MAKSA UN SAMAKSAS KĀRTĪBA

2.1. Kapitāla daļu pirkuma maksa ir 7528 eiro (septiņi tūkstoši pieci simti divdesmit astoņi eiro), turpmāk – Pirkuma maksa, kas Pircējam jāsamaksā 100 % euro.

2.2. Līguma parakstīšanas brīdi Pircējs ir samaksājis Pirkuma maksu pilnā apmērā.

3. PUŠU TIESĪBAS UN PIENĀKUMI

3.1. Īpašuma tiesības uz Kapitāla daļām Pircējs iegūst ar pirkuma maksas samaksas un pieņemšanas nodošanas akta parakstīšanas dienu.

3.2. Pircējs pēc pirkuma maksas samaksas Pārdevējam iesniedz no savas puses parakstītu pieņemšanas – nodošanas aktu divos eksemplāros. Pārdevējs pieņemšanas – nodošanas aktu paraksta ne vēlāk kā 5 (piecu) darba dienu laikā no tā saņemšanas dienas.

3.3. Visus izdevumus, kas saistīti ar īpašuma tiesību uz Kapitāla daļām reģistrēšanu Komercreģistrā, sedz Pircējs vai Kapitālsabiedrība.

4. LĪGUMA SPĒKĀ STĀŠANĀS UN IZPILDES TERMIŅŠ

4.1. Līgums stājas spēkā ar tā abpusējas parakstīšanas brīdi.

4.2. Līgums ir spēkā līdz Pušu saistību un tiesību pilnīgai izpildei.

5. PUŠU ATBILDĪBA

5.1. Puses ir savstarpēji atbildīgas par Līguma saistību neizpildīšanu vai nepienācīgu pildīšanu un atlīdzina otrai Pusei radušos zaudējumus. Katra Puse attiecīgi ir atbildīga par zaudējumiem, kas nodarīti pašas vainas vai nolaidības dēļ.

5.2. Puses tiek atbrīvotas no atbildības par līgumsaistību pienācīgu neizpildi, ja tā radusies

nepārvaramas varas rezultātā, kuru Puses nevarēja paredzēt un novērst saprātīgiem

līdzekļiem un par kuru rašanos nenes atbildību.

5.3. Nepārvarama vara Līguma izpratnē ir stihiskas dabas nelaimes, karadarbība, blokāde, civiliedzīvotāju nemieri, streiku u.tml.

5.4. Par nepārvaramas varas apstākļu iestāšanos Pusei ir pienākums rakstveidā informēt otru Pusi ne vēlāk kā 1 (vienas) nedēļas laikā. Puses vienojoties, pieņem lēmumu par turpmāko rīcību.

5.5. Saskaņā ar Civillikuma 1603. panta piekto daļu Pārdevējs pilnībā atsakās un tam atkrīt atsavinātāja atbildības pienākums attiesājuma gadījumā. Pircēja pienākums ir pašam uzņemties visu risku, tai skaitā visus izdevumus, kas varētu rasties Pircējam attiesājuma gadījumā. Noslēdzot Līgumu, Pircējs atsakās no tiesībām prasīt atsavinātāja atbildību no Pārdevēja un piekrīt, ka Pārdevējs nenes atbildību par kapitālsabiedrības trūkumiem, tai skaitā Pārdevējam nezināmiem apslēptiem trūkumiem.

6. STRĪDU IZŠĶIRŠANAS KĀRTĪBA

6.1. Visi strīdi un domstarpības, kas var rasties starp Pusēm saistībā ar Līguma izpildi, tā satura interpretāciju, tā spēkā esamību vai citiem jautājumiem saistībā ar Līgumu Puses risinās pārrunu ceļā.

6.2. Gadījumā, ja Puses sarunu veidā nepanāk vienošanos, strīds vai domstarpība var tikt izšķirta Latvijas Republikas tiesā pēc piekritības.

6.3. Jebkāda strīda, nesaskaņas vai iebildumu esamība attiecībā uz Līgumu neatbrīvo Puses no to pienākuma izpildīt Līgumā noteiktās saistības.

7. NOBEIGUMA NOTEIKUMI

7.1. Visas izmaiņas un papildinājumi Līguma tiek izdarīti tikai rakstveidā, Pusēm

savstarpēji vienojoties, un tie ir Līguma neatņemama sastāvdaļa. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.

7.2. Līguma ietvertie sadaļu nosaukumi tiek lietoti vienīgi atsauksmju ērtībai un nevar tikt izmantoti atsevišķu Līguma noteikumu interpretācijai.

7.3. Līgums ir sagatavots un parakstīts 3 (trīs) vienādos eksemplāros latviešu valodā uz \_\_ (\_\_\_\_\_\_) caurauklotām lapām, 1 (viens) eksemplārs Pārdevējam un 2 (divi) eksemplāri Pircējam. Visiem līguma eksemplāriem ir vienāds juridisks spēks.

8. LĪGUMA PUŠU PARAKSTI UN CITI REKVIZĪT

Pārdevējs

Pircējs